స్పార్సెంటాన్

స్పార్సెంటాన్, అనేది ఫిల్‌స్పరి బ్రాండ్ పేరుతో విక్రయించబడింది. ఇది ప్రాధమిక ఇమ్యునోగ్లోబులిన్ ఎ నెఫ్రోపతీ చికిత్సకు ఉపయోగించే ఔషధం. ప్రత్యేకంగా ఇది మూత్రంలో ప్రోటీన్ను తగ్గించడానికి ఉపయోగిస్తారు. 2023 నాటికి, ఇది దీర్ఘకాలిక మూత్రపిండాల పనితీరును ప్రభావితం చేస్తుందో లేదో అస్పష్టంగా ఉంది. ఇది నోటి ద్వారా తీసుకోబడుతుంది.

సాధారణ దుష్ప్రభావాలలో తక్కువ రక్తపోటు, కాళ్ళ వాపు, అధిక పొటాషియం, తక్కువ ఎర్ర రక్త కణాలు ఉన్నాయి. తీవ్రమైన దుష్ప్రభావాలలో కాలేయ సమస్యలు ఉండవచ్చు. గర్భధారణ సమయంలో ఉపయోగించడం శిశువుకు హాని కలిగించవచ్చు. ఇది ఎండోథెలిన్, యాంజియోటెన్సిన్ II రిసెప్టర్ బ్లాకర్.

2023లో యునైటెడ్ స్టేట్స్‌లో వైద్యపరమైన ఉపయోగం కోసం స్పార్సెంటన్ ఆమోదించబడింది. 2023 నాటికి యునైటెడ్ స్టేట్స్‌లో సంవత్సరానికి 170,000 అమెరికన్ డాలర్లు ఖర్చు అవుతుందని అంచనా వేయబడింది.

 మూలాలు 

వర్గం:ఔషధాలు